http://e-izvadak.pravosudje.hr/mpweb/images/common/grb_mali.gif

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKO VIJEĆE

KLASA: 021-05/21-01/01

URBROJ: 238-14-01-24-49

Kloštar Ivanić, 12.06.2024.

Z A P I S N I K

Sa 20. sjednice Općinskog vijeća Općine Kloštar Ivanić, održane dana 11.06.2024. godine (ponedjeljak) s početkom u 16,50 sati u općinskoj vijećnici, Školska 22, I kat. Sjednicu otvara zamjenik predsjednika Općinskog vijeća Općine Kloštar Ivanić, Branko Šafran.

Zapisnik vodi Lidija Zubatović.

Sjednica je javna.

PRISUTNI VIJEĆNICI:

Branko Šafran, Đurđica Grganja, Krešimir Bunjevac, Zlatko Bunjevac, Mislav Lukša, Jozo Vuković, Anita Sušac

ODSUTNI VIJEĆNICI:

Miljenko Majdek, Darko Kašnar, Ivo Ćosić, Božidar Balenović, Miroslav Hlad, Kristina Borić

OSTALI PRISUTNI:

Načelnik Općine Kloštar Ivanić – Željko Filipović

Sanela Đura – Pročelnica JUO OKI

Mateja Šviglin, pravni referent

Vesna Gregčević, predstavnica Obiteljskog radija Ivanić d.o.o.

Snimatelj Obiteljskog Radio Ivanića- Zvonimir Gaiger

**Branko Šafran:**

**Sukladno članku 106. Poslovnika Općinskog vijeća Općine Kloštar Ivanić prije utvrđivanja dnevnog reda izvršiti će se usvajanje zapisnika sa 19. sjednice Općinskog vijeća.**

**Otvara se rasprava. Zatvara se rasprava i daje na glasanje.**

**Jednoglasno se usvaja zapisnik sa 19. sjednice Općinskog vijeća OKI održane 06.05.2024.**

D n e v n i r e d :

1. Aktualni sat

2. Rasprava o prijedlogu i donošenje Odluke o dodjeli javnih priznanja Općine Kloštar Ivanić,

predlagatelj: Komisija za dodjelu javnih priznanja

3. Rasprava o prijedlogu i donošenje Odluke o prodaji nekretnina u vlasništvu Općine Kloštar Ivanić i utvrđivanu teksta javnog natječaja za prodaju,

predlagatelj: općinski načelnik

4. Rasprava o Izvješću o ugovorima o koncesiji i radu koncesionara za 2023. godinu i donošenje zaključka

Predlagatelj: općinski načelnik

5. Razno

T o č k a 1.

Izvješće načelnika o izvršenim aktivnostima od prethodnog vijeća do danas.

Izgradnja pješačke staze u naselju Bešlinec je u tijeku i skladu s terminskim planom.

Za iste radove je sklopljen ugovor sa ministarstvom reg. razvoja i fondova EU na koji smo se prijavili i dobili 38.000€ iznos financiranja. Također smo i na javni poziv ZŽ iste radove kandidirali za sufinanciranje rezultate nije još županija objavila.

Općina Kloštar Ivanić je ostvarila potporu u iznosu 236.828,00 € za projekt „Izgradnja nogometnog igrališta“ na Sportskom parku Stjepan Novaković Žuti za novo nogometno igralište dimenzija 100m x 64m sa umjetnom travom. Za isti je u tijeku javna nabava i otvaranje je 25.6.2024. Prijavili smo isto i na sufinanciranje iz Zagrebačke Županije.

Proveden je natječaj za rekonstrukciju dijela ulice Sv.Marija te je izvođač uveden u radove. Radovi započeli danas.

Provedena je nabava za uređenje starog dijela dječjeg vrtića. Sa radovima se kreće 24.6. 2024. Tako da radovi završe prije početka nove pedagoške godine .

Provedene su nabave za projektiranje Badalićeve ulice, Duge ulice, ulice Ribnjak, spojne ceste Naftaplinska Švearova, te za sve će se sklopiti ugovori da se isti projektiraju.

Danas je potpisan sporazum za kupnju i nabavu jednog vozila hitne pomoći za hitnu službu na području Ivanić Grada, Kloštar Ivanića i Križa. Općina Kloštar Ivanić sudjeluje sa 15000 €.

Izvršene su pripreme za proslavu Dana općine te se nastavljaju do idućeg vikenda kako bi što ljepše proslavili isto i svečano otvorili vatrogasni dom.

Trenutno je na ishođenju građevinska dozvola uređenja parka branitelja te nakon ishođenja slijedi raspisivanje radova.

**Mislav Lukša:** U općinskom dvorištu se često vidi visoka trava. Kako je to moguće kad se to vidi iz zgrade općine i gdje je kontrola komunalnog redara.

Kako se to događa kad se uz toliko ljudi ne može barem centar srediti a kamoli periferija?

Svi mjesni odbori trebaju biti pokošeni i uređeni, ali da barem centar bude redovito održavan i sređen.

Postavlja se pitanje komunalnog redara i referenta. Prijavio sam svoj problem, ali nisam siguran da je komunalna redarka evidentirala moju prijavu. Nije postupila po prijavi, nije izašla na teren već me uputila na policijsku postaju. Ako ista ne djeluje na parceli koju vidi s prozora a kako će onda djelovati na udaljene parcele. Kakvi smo mi to vijećnice i vijećnici kad dozvoljavamo da komunalna redarka ne dolazi na vijeće Mještani žele da ona bude ovdje na vijeću prisutna i odgovara na pitanja vijećnika.

Pohvala za radove izvođenja pješačke staze u Bešlincu koje je trebalo biti prije 11. godina.

Radovi koji se izvode nisu propisno označeni i ljudi se zaletavaju na iskopane površine.

Također bi komunalni redar trebao pratiti radove i nije moguće da netko nešto radi ako mu komunalni redar zabrani rad.

Načelnik Željko Filipović: Što se tiče košnje i uređenja općinskih parcela od kada smo ustrojili vlastiti pogon djelatnici redovit kose groblje, sportski park i ostale površine.

Vremenski uvjeti nisu dozvoljavali košnju u onom obimu koje je trebalo, već se kosilo nakon smanjenih oborina. Za rad komunalne redarke odgovoriti će Pročelnica JUO.

Za radove u ul. Kralja Tomislava je naručitelj Vodoopskrba i odvodnja. Obilazili smo radove inzistirali na sastanku sa voditeljem Vodoopskrbe i odvodnje da se sanira kako treba nakon završetka radova. To su županijske ceste. Dogovor je da se u rebalans proračuna uvrsti stavka za uređenje parka ispred škole.

Branko Šafran: Predlažem da se obiđu crkvice na grobljima u Staroj Marči i Sobočanima i da se vidi šta se može napraviti da se spriječi ulazak vode i saniraju prozori na istima.

U Sobočanima kod parkirališta na groblju nalazi se jedna oronula klet koju je potrebno sanirati jer je potencijalna opasnost od urušavanja.

Načelnik Željko Filipović: obići ćemo crkve i ono što je u našoj moći to ćemo riješiti.

Što se tiče klijeti u tijeku je demontaža iste i nadamo se da ponuda bude u okviru Proračuna.

Zlatko Bunjevac: Vatrogasci su me zamolili da postavim pitanje ne vijeću koje se odnosi na kupnju vatrogasnog vozila. Po kojim uvjetima se to kupuje? Tko izrađuje papire za 500 eura za dovoz istog vozila?

Vukovarska ulica puna je rupa koje nisu sanirane nakon izvođenja radova, tako da vozila prelaze na suprotni kolni trak i potencijalna je opasnost takve vožnje.

Instalacije vode u jednom dijelu kada će se to preuzeti, kada će ići u izradu i kada ćemo se pripojiti na novi vod?

Načelnik Željko Filipović: Što se tiče vozila održan je sastanak u VZ Sobočanima.

Javna nabava se plaća 500 eura i to firmi koja vodi javnu nabavu. Kada se provede javna nabava, javiti će se lizing kuća za nabavu vatrogasnog vozila. Rok 11.07.

Što se tiče vukovarske ceste pripojeni su novi priključci, nisu ugovorili asfaltera.

Drugi dio prema prepumpnoj stanici nije riješena projektna dokumentacija.

U Lipovcu Lonjskom vrše se priključci domaćinstva na novi vod. Vodovod i odvodnja zajedno za izvođačem će izvršiti pripajanje na novi vod u Lipovcu.

Jozo Vuković: Kada će početi planirani radovi u Parku hrvatskih branitelja?

Braniteljske udruge nemaju nikakav zajednički dogovor sa ravnateljicom škole što se tiče uključivanje učenika u obilježavanje obljetnica iz domovinskog rata (gledanje filmova, predavanja, paljenja svijeća u Vukovarskoj, polaganje vijenca i slično).

Načelnik Željko Filipović: U tijeku je izrada dozvola i onda bi se krenulo u radove u Parku hrvatskih branitelja.

Što se tiče suradnje sa ravnateljicom škole ona dobiva naputke od županije.

A što se tiče parkirališta kod škole, Općina je dala izraditi projekat.

A što se pak tiče gledanja filmova iz domovinskog rata djeca teško prihvaćaju gledanje tih filmova, ali prisustvuju na događanjima vezanim uz obilježavanja sjećanja na domovinski rat.

Krešimir Bunjevac: Opominjem već duže vrijeme i ukazujem na problem zaraslih površina okorjelog korova i trnjem. Šta se poduzima po tom pitanju? Potrebno je ići sa opomenama, ako se ne odazovu potrebno je izvršiti čišćenje i poslati vlasniku račun na naplatu.

Dali stvarno idemo u Krišcima (dom tj.staru školu) renovirati i prenamijeniti u prostorije dječjeg vrtića?

Pročelnica JUO OKI Sanela Đura, komunalna redarka uredno šalje opomena problem je sa onim parcelama gdje nije moguće uručiti opomenu iz nekog razloga ili su neriješeni vlasnički odnosi.

Načelnik Željko Filipović: Što se tiče pitanja za vrtić u Krišcima, imamo 20 posto sredstava u glavnom vrtiću u Naftaplinskoj. Krajem godine raspisat će se natječaj gdje je mogućnost dobivanja 90 posto sredstava. Idemo u smjeru da se taj dom u Krišcima prenamjeni u vrtić.

Krešimir Bunjevac: Prenamjenom doma u Krišcima u vrtić okolna sela Stara Marča, Obreška G.i D., Bešlinec, Čemernica L. Krišci dobila bi novi smisao.

Anita Sušac: U Parku hrvatskih branitelja na igralištu je sve više djece i roditelja.

Dali se isti može oplemeniti sa koševima, sjenicama, pitkom vodom i sličnim sadržajima?

Načelnik Željko Filipović: Sve to navedeno je u glavnom projektu rekonstrukcije Parka hrvatskih branitelja, čeka se građevinska dozvola pa da se mogu postaviti navedeni popratni sadržaji.

Branko Šafran u ime kluba HNS : Zamolio bi komunalnu redarku da postupi rješavanju problemu zarasle živice u ul. Svetog duha u ulasku i s druge strane jer je onemogućeno nesmetano prometovanje.

Krešimir Bunjevac u ime kluba SDP traži 5 min. pauzu.

Branko Šafran iznosi:

U tijeku sjednice, svaki član Općinskog vijeća ili klub vijećnika, može od predsjednika odnosno drugog predsjedatelja usmeno, uz obrazloženje, zatražiti odobrenje stanke u radu sjednice Općinskog vijeća u trajanju do najduže 15 minuta.

Stanku u radu sjednice Općinskog vijeća odobrava predsjednik Općinskog vijeća odnosno drugi predsjedatelj.

Krešimir Bunjevac: Klub SDP imao je nekih nedoumica oko slijedeće točke koje je sada riješeno.

U 17,02 zaključuje se aktualni sat.

T o č k a 2.

Rasprava o prijedlogu i donošenje Odluke o dodjeli javnih priznanja Općine Kloštar Ivanić.

Predsjednik komisije za dodjelu javnih priznanja, Mislav Lukša upoznaje prisutne sa prijedlozima za dodjelu javnih priznanja Općine Kloštar Ivanić.

Nagrada Općine Kloštar Ivanić za životno djelo dodjeljuje se:

1. Robertu Karo za humano djelo spašavanja ljudskog života,
2. Senki Bužan za humano djelo spašavanja ljudskog života,
3. Stjepanu Đura za značajan doprinos u društvenom životu općine Kloštar Ivanić,
4. Đurđi Boltek za višegodišnji uspješni rad i istaknuti život u zajednici,
5. Štefici Futivić za višegodišnji uspješni rad i istaknuti život u zajednici.

III.

Priznanje Općine Kloštar Ivanić dodjeljuje se:

1. Ankici Orač za humanitarno djelovanje na području općine Kloštar Ivanić,
2. Zagrebačkoj županiji za značajan doprinos razvoju općine Kloštar Ivanić,
3. Ministarstvu poljoprivrede za značajan doprinos razvoju općine Kloštar Ivanić,
4. Udruzi „Prijatelji Kloštra“ za značajan doprinos u očuvanju kulturne i povijesne baštine općine Kloštar Ivanić,
5. ŠINJOR d.o.o. za djelovanje i gospodarski razvoj općine Kloštar Ivanić,
6. AROMAR d.o.o. za djelovanje i gospodarski razvoj općine Kloštar Ivanić,
7. FANOLA d.o.o. za djelovanje i gospodarski razvoj općine Kloštar Ivanić,
8. Ivi Popović Gecan za postignute značajne rezultate u streljaštvu i promicanju općine Kloštar Ivanić,
9. Ivanu Bertić za postignute značajne rezultate u kickboxingu i promicanju općine Kloštar Ivanić,
10. Franjevačkoj mladeži Kloštar Ivanić za 30 godina uspješnog rada i djelovanja,
11. Radojki Šporer za doprinos u promicanju društvenog života općine Kloštar Ivanić,
12. Ani Levar za posvećenost i pozitivan utjecaj u radu sa mladima,
13. Mari Međaković za istaknuto djelovanje na očuvanju povijesne i kulturne baštine općine Kloštar Ivanić,
14. Marijani Bunjevac za istaknuto djelovanje na očuvanju povijesne i kulturne baštine općine Kloštar Ivanić.

IV.

Zahvalnica Općine Kloštar Ivanić dodjeljuje se:

1. KUD-u „Obreška“ - za 25 godina uspješnog rada i djelovanja,
2. Učeničkoj zadruzi OŠ braće Radića Kloštar Ivanić za uspješan rad i djelovanje na području općine Kloštar Ivanić,
3. Grigoru Jelaković za postignute rezultate u streljaštvu i promicanju općine Kloštar Ivanić,
4. Dječjoj sekciji KUD-a „Kloštar“ za uspješan rad na očuvanju povijesne i kulturne baštine općine Kloštar Ivanić.

V.

Dodjela javnih priznanja izvršit će se na svečanoj sjednici Općinskog vijeća u 2024. godini.

Otvara se rasprava. Zatvara se rasprava i daje na glasanje.

1. Robertu Karo za humano djelo spašavanja ljudskog života,

**Sa 5 glasova „za“ i 2 suzdržana usvaja se prijedlog.**

1. Senki Bužan za humano djelo spašavanja ljudskog života,

**Sa 5 glasova „za“ i 2 suzdržana usvaja se prijedlog.**

1. Stjepanu Đura za značajan doprinos u društvenom životu općine Kloštar Ivanić,

**Sa 3 glasova „za“ i 4 suzdržana prijedlog nije usvojen.**

1. Đurđi Boltek za višegodišnji uspješni rad i istaknuti život u zajednici,

**Sa 4 glasa „za“ i 3 suzdržana usvaja se prijedlog.**

5. Štefici Futivić za višegodišnji uspješni rad i istaknuti život u zajednici.

**Sa 4 glasa „za“ i 3 suzdržana usvaja se prijedlog.**

III.

Priznanje Općine Kloštar Ivanić dodjeljuje se:

1. Ankici Orač za humanitarno djelovanje na području općine Kloštar Ivanić,

**Sa 4 glasa „za“ i 3 suzdržana usvaja se prijedlog.**

1. Zagrebačkoj županiji za značajan doprinos razvoju općine Kloštar Ivanić,

**Sa 6 glasova „za“ i 1 suzdržanim glasom usvaja se prijedlog.**

1. Ministarstvu poljoprivrede za značajan doprinos razvoju općine Kloštar Ivanić,

**Sa 6 glasova „za“ i 1 suzdržanim glasom usvaja se prijedlog.**

1. Udruzi „Prijatelji Kloštra“ za značajan doprinos u očuvanju kulturne i povijesne baštine općine Kloštar Ivanić,

**Sa 4 glasa „za“ i 3 suzdržana usvaja se prijedlog.**

1. ŠINJOR d.o.o. za djelovanje i gospodarski razvoj općine Kloštar Ivanić,

**Sa 2 glasa „za“ i 5 suzdržanih prijedlog nije usvojen.**

1. AROMAR d.o.o. za djelovanje i gospodarski razvoj općine Kloštar Ivanić,

**Sa 3 glasa „za“ i 4 suzdržanih prijedlog nije usvojen.**

1. FANOLA d.o.o. za djelovanje i gospodarski razvoj općine Kloštar Ivanić,

**Sa 4 glasa „za“ i 3 suzdržana usvaja se prijedlog.**

1. Ivi Popović Gecan za postignute značajne rezultate u streljaštvu i promicanju općine Kloštar Ivanić,

**Sa 4 glasa „za“ i 3 suzdržana usvaja se prijedlog.**

1. Ivanu Bertić za postignute značajne rezultate u kickboxingu i promicanju općine Kloštar Ivanić,

**Sa 5 glasova „za“ i 2 suzdržana usvaja se prijedlog.**

1. Franjevačkoj mladeži Kloštar Ivanić za 30 godina uspješnog rada i djelovanja,

**Sa 4 glasa „za“ i 3 suzdržana usvaja se prijedlog.**

1. Radojki Šporer za doprinos u promicanju društvenog života općine Kloštar Ivanić,

**Sa 4 glasa „za“ i 3 suzdržana usvaja se prijedlog.**

1. Ani Levar za posvećenost i pozitivan utjecaj u radu sa mladima,

**Sa 4 glasa „za“ i 3 suzdržana usvaja se prijedlog.**

1. Mari Međaković za istaknuto djelovanje na očuvanju povijesne i kulturne baštine općine Kloštar Ivanić,

**Sa 4 glasa „za“ i 3 suzdržana usvaja se prijedlog.**

1. Marijani Bunjevac za istaknuto djelovanje na očuvanju povijesne i kulturne baštine općine Kloštar Ivanić.

**Sa 4 glasa „za“ i 3 suzdržana usvaja se prijedlog.**

Zahvalnica Općine Kloštar Ivanić dodjeljuje se:

1. KUD-u „Obreška“ - za 25 godina uspješnog rada i djelovanja,

**Sa 6 glasova „za“ i 1 suzdržanim glasom usvaja se prijedlog.**

1. Učeničkoj zadruzi OŠ braće Radića Kloštar Ivanić za uspješan rad i djelovanje na području općine Kloštar Ivanić,

**Sa 4 glasa „za“ i 3 suzdržana usvaja se prijedlog.**

1. Grigoru Jelaković za postignute rezultate u streljaštvu i promicanju općine Kloštar Ivanić,

**Sa 4 glasa „za“ i 3 suzdržana usvaja se prijedlog.**

1. Dječjoj sekciji KUD-a „Kloštar“ za uspješan rad na očuvanju povijesne i kulturne baštine općine Kloštar Ivanić.

**Sa 4 glasa „za“ i 3 suzdržana usvaja se prijedlog.**

O D L U K U

o dodjeli javnih priznanja Općine Kloštar Ivanić

I.

Općinsko vijeće Općine Kloštar Ivanić dodjeljuje javna priznanja za osobita postignuća i doprinos od značaja za razvitak i ugled Općine Kloštar Ivanić.

II.

Nagrada Općine Kloštar Ivanić za životno djelo dodjeljuje se:

1. Robertu Karo za humano djelo spašavanja ljudskog života,

2. Senki Bužan za humano djelo spašavanja ljudskog života,

3. Đurđi Boltek za višegodišnji uspješni rad i istaknuti život u zajednici,

4. Štefici Futivić za višegodišnji uspješni rad i istaknuti život u zajednici.

III.

Priznanje Općine Kloštar Ivanić dodjeljuje se:

1. Ankici Orač za humanitarno djelovanje na području općine Kloštar Ivanić,

2. Zagrebačkoj županiji za značajan doprinos razvoju općine Kloštar Ivanić,

3. Ministarstvu poljoprivrede za značajan doprinos razvoju općine Kloštar Ivanić,

4. Udruzi „Prijatelji Kloštra“ za značajan doprinos u očuvanju kulturne i povijesne baštine općine Kloštar Ivanić,

5. FANOLA d.o.o. za djelovanje i gospodarski razvoj općine Kloštar Ivanić,

6. Ivi Popović Gecan za postignute značajne rezultate u streljaštvu i promicanju općine Kloštar Ivanić,

7. Ivanu Bertić za postignute značajne rezultate u kickboxingu i promicanju općine Kloštar Ivanić,

8. Franjevačkoj mladeži Kloštar Ivanić za 30 godina uspješnog rada i djelovanja,

9. Radojki Šporer za doprinos u promicanju društvenog života općine Kloštar Ivanić,

10. Ani Levar za posvećenost i pozitivan utjecaj u radu sa mladima,

11. Mari Međaković za istaknuto djelovanje na očuvanju povijesne i kulturne baštine općine Kloštar Ivanić,

12. Marijani Bunjevac za istaknuto djelovanje na očuvanju povijesne i kulturne baštine općine Kloštar Ivanić.

IV.

Zahvalnica Općine Kloštar Ivanić dodjeljuje se:

1. KUD-u „Obreška“ - za 25 godina uspješnog rada i djelovanja,

2. Učeničkoj zadruzi OŠ braće Radića Kloštar Ivanić za uspješan rad i djelovanje na području općine Kloštar Ivanić,

3. Grigoru Jelaković za postignute rezultate u streljaštvu i promicanju općine Kloštar Ivanić,

4. Dječjoj sekciji KUD-a „Kloštar“ za uspješan rad na očuvanju povijesne i kulturne baštine općine Kloštar Ivanić.

V.

Dodjela javnih priznanja izvršit će se na svečanoj sjednici Općinskog vijeća u 2024. godini.

VI.

Odluka stupa na snagu danom donošenja, a objavit će se u „Glasniku Zagrebačke županije“.

T o č k a 3.

Rasprava o prijedlogu i donošenje Odluke o prodaji nekretnina u vlasništvu Općine Kloštar Ivanić i utvrđivanju teksta javnog natječaja za prodaju.

Pročelnica JUO OKI upoznaje prisutne sa Odlukom o prodaji nekretnina u vlasništvu Općine Kloštar Ivanić i tekstom javnog natječaja za prodaju.

Otvara se rasprava.

U raspravi učestvuju vijećnici Mislav Lukša, Krešimir Bunjevac, Zlatko Bunjevac i načelnik Željko Filipović.

Zatvara se rasprava i daje se na glasanje.

**Sa 5 glasova „za“ i 2 suzdržana glasa donosi se**

**O D L U K A**

**o prodaji nekretnina u vlasništvu Općine Kloštar Ivanić**

**i utvrđivanju teksta javnog natječaja za prodaju**

Članak 1.

Općinsko vijeće Općine Kloštar Ivanić odlučuje da se prodaju nekretnine u vlasništvu Općine Kloštar

Ivanić koje se nalaze na području Općine Kloštar Ivanić a za koju prodaju utvrđuje tekst javnog

natječaja kako slijedi:

„JAVNI NATJEČAJ

ZA PRODAJU NEKRETNINA

Predmet natječaja je prodaja nekretnina na području Općine Kloštar Ivanić, koje su u vlasništvu Općine Kloštar Ivanić i to:

• k.č.broj 384, upisano u zk. ul. br. 4067, k.o. Bešlinec, ORANICA, ZGRADA I DVORIŠTE sveukupne površine 2266 m2 (oranica 1674 m2, zgrada 92m2, dvorište 500 m2) sa utvrđenom tržišnom vrijednošću, odnosno početnom cijenom u iznosu od 8.740,00 EUR, sve sukladno procjeni ovlaštenog stalnog sudskog vještaka za građevinarstvo. Predmetna nekretnina nalazi se u naselju Bešlinec, Duga ulica 10, te je u naravi građevinsko i poljoprivredno zemljište sa pripadnim zgradama (stambena zgrada i pomoćna zgrada). Na predmetnoj lokaciji od komunalne infrastrukture postoji asfaltirana prometnica, električna energija, javna rasvjeta i telekomunikacije.

• k.č.broj 511, upisano u zk. ul. br. 3028, k.o. Bešlinec, ŠUMA I LIVADA sveukupne površine 8573 m2 ( šuma – 4286, livada – 4287) sa utvrđenom tržišnom vrijednošću, odnosno početnom cijenom u iznosu od 4.120,00 EUR, sve sukladno procjeni ovlaštenog stalnog sudskog vještaka za građevinarstvo. Predmetna nekretnina nalazi se u naselju Bešlinec te je u naravi poljoprivredno zemljište sa šumom. Izvan je građevinskog područja naselja Bešlinec i spada u P3 - ostala obradiva tla. Prilaz čestici osiguran je zemljanim putem. Na predmetnoj lokaciji nema komunalne infrastrukture.

• k.č.broj 697, upisano u zk. ul. br. 3777, k.o. Bešlinec, ZGRADA, DVORIŠTE I ORANICA sveukupne površine 8.473 m² (zgrada - 395 m2, dvorište - 500 m2, oranica – 7578 m2 ) sa utvrđenom tržišnom vrijednošću, odnosno početnom cijenom u iznosu od 19.900,00 EUR, sve sukladno procjeni ovlaštenog stalnog sudskog vještaka za građevinarstvo. Predmetna nekretnina nalazi se u naselju Čemernica Lonjska 43, te je u naravi građevinsko zemljište. Nekretnina je u naravi zemljište sa stambenom zgradom i gospodarskom zgradom, jednim djelom unutar građevinskog područja naselja Čemernica Lonjska i jednim djelom izvan građevinskog područja u zoni P3 – ostala obradiva tla. Na predmetnoj lokaciji od komunalne infrastrukture postoji asfaltirana prometnica, električna energija, javna rasvjeta i telekomunikacije.

• k.č.broj 783, upisano u zk. ul. br. 3033 k.o. Bešlinec, PAŠNJAK – sveukupne površine 3268 m² sa utvrđenom tržišnom vrijednošću, odnosno početnom cijenom u iznosu od 11.000,00 EUR, sve sukladno procjeni ovlaštenog stalnog sudskog vještaka za građevinarstvo. Predmetna nekretnina nalazi se u naselju Čemernica Lonjska te je u naravi građevinsko zemljište. Nalazi se unutar građevinskog područja naselja Čemernica Lonjska, u zoni stambene i mješovite namjene i nema postojeće izgradnje. Od komunalne infrastrukture postoji asfaltirana prometnica, električna energija, javni vodovod, javna rasvjeta i telekomunikacije.

2. Nekretnine se prodaju u zatečenom stanju „viđeno – kupljeno“.

3. Zainteresirani za kupnju nekretnina mogu podnijeti ponudu za jednu ili više katastarskih čestica, s time da kod podnošenja ponude za više katastarskih čestica, ponuditelj je u obvezi zasebno istaknuti ponuđenu kupoprodajnu cijenu za svaku pojedinu katastarsku česticu.

4. Pravo sudjelovanja u natječaju imaju:

- fizičke osobe državljani Republike Hrvatske,

- pravne osobe registrirane u Republici Hrvatskoj,

Strani državljani sukladno pozitivnim propisima Republike Hrvatske.

5. Ponuda se podnosi u pisanom obliku, na hrvatskom jeziku i latiničnom pismu. Ponuda se može podnijeti na ponudbenom listu, a koji se može preuzeti na internetskoj stranici Općine Kloštar Ivanić.

6. Rok za dostavu ponude je 10 dana od dana objave ovog natječaja na oglasnoj ploči Općine Kloštar Ivanić, na službenoj Internet stranici Općine i lokalnoj radio-stanici.

7. Ponuda se dostavlja na adresu: Općina Kloštar Ivanić, Školska 22, 10312 Kloštar Ivanić, u zatvorenoj omotnici, s naznakom „NATJEČAJ ZA PRODAJU NEKRETNINA U VLASNIŠTVU OPĆINE KLOŠTAR IVANIĆ – NE OTVARAJ“.

8. Otvaranje zaprimljenih ponuda biti će javno, a izvršit će u sjedištu Općine Kloštar Ivanić Povjerenstvo za raspolaganje nekretninama u vlasništvu Općine Kloštar Ivanić, o čijem će se vremenu naknadno obavijestiti putem službene Internet stranice Općine Kloštar Ivanić i o istome sastaviti zapisnik.

9. Pisana ponuda, koja mora biti potpisana, mora sadržavati:

- ime i prezime, odnosno naziv ponuditelja, prebivalište odnosno sjedište ponuditelja te OIB fizičke osobe, odnosno OIB za pravne osobe,

- oznaka nekretnine za koju se dostavlja ponuda,

- visinu ponuđene kupoprodajne cijene upisanu brojkama i slovima, a koja ne može biti manja od početne cijene predviđene ovim javnim natječajem,,

- gospodarski program korištenja poljoprivrednog zemljišta,

- potpis ponuditelja i pečat za pravnu osobu i obrtnika,

- domovnica za fizičke osobe državljane Republike Hrvatske (može i preslika) ili preslika osobne iskaznice odnosno odgovarajući dokaz o stranom državljanstvu,

- izvod iz sudskog, obrtnog, strukovnog ili drugog odgovarajućeg registra ne stariji od 90 dana računajući od dana početka postupka natječaja, odnosno za obrtnike preslika rješenja ili obrtnice Ureda za gospodarstvo te ovjereni prijevod izvornika isprave o registraciji tvrtke u matičnoj državi,

- dokaz o uplaćenoj jamčevini u visini od 5% utvrđene početne cijene prodaje u korist Proračuna Općine Kloštar Ivanić, broj HR7123400091819300008, s pozivom na broj 68 7757 – OIB ponuditelja. Ponuditelju čija ponuda bude izabrana kao najpovoljnija, jamčevina se uračunava u ukupni iznos cijene. Ponuditelj koji ne uspije sa svojom ponudom, uplaćena će se jamčevina vratiti, bez kamata, po donošenju odluke o odabiru najpovoljnijeg ponuditelja. Ponuditelj čija je ponuda utvrđena kao najpovoljnija, u slučaju odustanka od ponude ili odbijanja zaključenja ugovora, gubi pravo na povrat uplaćene jamčevine,

- dokaz o prvenstvu prava kupnje. Pravo prvenstva priznat će se pod uvjetom ispunjavanja svih natječajnih uvjeta i prihvata najpovoljnije postignute kupoprodajne cijene, vlasniku susjedne čestice zemljišta koja neposredno graniči s zemljištem koje se prodaje. Ukoliko se za korištenje prava prvenstva javi više vlasnika susjednih čestica zemljišta, nadmetanje se nastavlja između njih (usmeno nadmetanje), dok se ne postigne najpovoljnija kupoprodajna cijena.

- potvrda Općine Kloštar Ivanić da ponuditelj nema nepodmirenih dospjelih obveza prema Općini,

- potvrda Porezne uprave o stanju duga koja ne smije biti starija od 30 dana računajući od dana početka postupka natječaja

- bilanca, račun dobiti i gubitka, odnosno odgovarajući financijski izvještaj ako je njihovo objavljivanje propisano u državi sjedišta gospodarskog subjekta

- BON-2 ili SOL 2 (podaci o solventnosti) za obrtnike i pravne osobe.

10. Za odabir ponuditelja iz ovog natječaja, Općinsko vijeće Općine Kloštar Ivanić utvrđuje kriterij, a to je: najviša ponuđena kupoprodajna cijena uz ispunjenje uvjeta iz ovog javnog natječaja. U slučaju da dva ili više najpovoljnijih ponuditelja ponude isti iznos kupoprodajne cijene, usmenim će se nadmetanjem između njih utvrditi najpovoljnija ponuda. Odluka o provođenju postupka prodaje javnom dražbom dostavlja se isključivo osobama koje su ponudile isti iznos kupoprodajne cijene na javnom natječaju koji se provodi pisanim prikupljanjem ponuda. Postupak javne dražbe provodi Povjerenstvo za raspolaganje nekretninama u vlasništvu Općine Kloštar Ivanić. Prije početka javne dražbe predsjednik Povjerenstva upoznaje sve prisutne sudionike javne dražbe s uvjetima i načinom provođenja javne dražbe, utvrđuje broj ponuditelja koji su ponudili isti iznos kupoprodajne cijene na javnom natječaju koji se provodio pisanim prikupljanjem ponuda, te utvrđuje identitet prisutnih sudionika postupka javne dražbe, odnosno provjerava ovlasti punomoćnika za zastupanje sudionika postupka javne dražbe. Javna dražba se provodi na način da sudionici, redom kojim su zaprimljene njihove prijave na natječaj koji se provodio pisanim prikupljanjem ponuda, usmeno jedan po jedan daju u zapisnik svoje ponude, s time da početni iznos kupoprodajne cijene ne može biti niži od iznosa kojeg su ponudili na javnom natječaju koji se provodio pisanim prikupljanjem ponuda. Isti sudionik postupka javne dražbe ne može isticati ponudu dva puta u jednom krugu. Najmanji iznos za koji se ponuda može povećati iznosi 66,36 EUR . U slijedećem krugu, početni iznos kupoprodajne cijene je najviši ponuđeni iz prethodnog kruga, a svaki sudionik postupka javne dražbe može prihvatiti početnu cijenu iz prethodnog kruga, odnosno ponuditi veću cijenu. Javna dražba se provodi u najviše 3 (tri) kruga. Ako ni jedan sudionik postupka javne dražbe ne ponudi veći iznos cijene u trećem krugu, natječaj će se poništiti u cijelosti, odnosno djelomično u pogledu određene nekretnine ako se javna dražba provodi za više nekretnina. Ako tijekom javne dražbe pojedini sudionik narušava red i disciplinu (galama, ometanje drugih sudionika postupka javne dražbe, napuštanje mjesta gdje se obavlja dražba i slično), Povjerenstvo može tu osobu isključiti s javne dražbe. Kad su tijekom javne dražbe red i disciplina toliko narušeni da je onemogućeno pravilno provođenje dražbe, Povjerenstvo ima pravo prekinuti javnu dražbu te ju ponoviti ili poništiti natječaj.

11. Odluku o odabiru ponuditelja donosi Općinsko vijeće Općine Kloštar Ivanić, o čemu se svi podnositelji ponuda biti pisanim putem obaviješteni.

U slučaju odustanka prvog najpovoljnijeg ponuditelja, najpovoljnijim ponuditeljem smatrati će se sljedeći ponuditelj koji je ponudio najvišu cijenu uz uvjet da je veća od početne cijene, a za takav slučaj Općinsko vijeće Općine Kloštar Ivanić ovlašćuje Općinskog načelnika Općine Kloštar Ivanić da donese Odluku o odabiru drugog ponuditelja ukoliko je ispunjen uvjet prava raspolaganja pojedinačnom vrijednošću predmetne nekretnine.

12. Odabrani ponuditelj dužan je sklopiti Ugovor o kupoprodaji s Općinom Kloštar Ivanić odmah nakon donošenja odluke o odabiru ponuditelja, kojim Ugovorom će se regulirati međusobna prava i obveze između ugovornih strana.

13. Iznos kupoprodajne cijene za nekretninu odabrani ponuditelj je dužan platiti u jednokratnom iznosu, u roku od 15 dana od dana sklapanja ugovora o kupoprodaji. U slučaju zakašnjenja u plaćanju kupoprodajne cijene, kupac je dužan uz kupoprodajnu cijenu platiti zakonsku zateznu kamatu za vrijeme zakašnjenja.

14. U ugovoru o kupoprodaji nekretnina, obavezno se ugovara da nema predaje u posjed niti prijenosa prava vlasništva na kupca dok isti u potpunosti ne izvrši obvezu uplate kupoprodajne cijene u cijelosti na račun Općine Kloštar Ivanić.

15. Porez na promet nekretnina, odnosno sve troškove glede ovjere potpisa te upisa prava vlasništva u zemljišnim knjigama i sve ostale troškove snosi kupac.

16. nepravodobne, nepotpune, nejasne kao i ponude s ponuđenim iznosom nižim od utvrđene početne cijene, neće se razmatrati.

17. Općinsko vijeće Općine Kloštar Ivanić zadržava pravo poništiti natječaj bez posebnog obrazloženja i bez snošenja novčanih i svih drugih eventualnih posljedica, kao i ne prihvatiti niti jednu zaprimljenu ponudu te može odustati od prodaje u svako doba prije potpisivanja ugovora , uz povrat iznosa jamčevine.“

Članak 2.

Za provedbu natječaja iz članka 1. ove Odluke ovlašćuje se Općinski načelnik.

Članak 3.

Javni natječaj će se objaviti na oglasnoj ploči Općine Kloštar Ivanić, na službenoj Internet stranici Općine i lokalnoj radio-stanici.

Članak 4.

Općinsko vijeće Općine Kloštar Ivanić odobrava da se, prije objave natječaja, u pomoćnim poslovnim knjigama Općine Kloštar Ivanić, evidentiraju nekretnine iz ovog javnog natječaja koje u ranijem razdoblju nisu evidentirane kao imovina Općine Kloštar Ivanić.

Članak 5.

Odluka stupa na snagu danom donošenja a objavit će se u „Glasniku Zagrebačke županije“.

T o č k a 4.

Rasprava o Izvješću o ugovorima o koncesiji i radu koncesionara za 2023. godinu i donošenje zaključka

Pročelnica JUO OKI upoznaje prisutne sa Izvješćem o ugovorima o koncesiji i radu koncesionara za 2023.

Otvara se rasprava. Zatvara se rasprava i daje na glasanje.

Sa 7 glasova „za“ donosi se

ZAKLJUČAK

O PRIHVAĆANJU IZVJEŠĆA O UGOVORIMA O KONCESIJI

I RADU KONCESIONARA ZA 2023. GODINU

Članak 1.

Prihvaća se Izvješće o ugovorima o koncesiji i radu koncesionara iz područja komunalne djelatnosti (za obavljanje dimnjačarskih poslova na području Općine Kloštar Ivanić) za 2023. godinu, a prema propisanom obrascu Ministarstva financija (Prilog) koji je sastavni dio Zaključka i ne objavljuje se u Glasniku Zagrebačke županije.

Članak 2.

Ovaj Zaključak stupa na snagu danom donošenja, a objavit će se u Glasniku Zagrebačke županije.

T o č k a 5.

Razno

Vijećnik Mislav Lukša, ispred Komisije za dodjelu javnih priznanja i suradnju sa JLP (R) S RH I DRUGIH DRŽAVA upoznaje prisutne da je Makedonski Brod uputio prijedlog za bratimljenje općini Kloštar Ivanić. Nije u redu da im nismo ništa odgovorili duže vrijeme.

Nedavno sam gostovao sa KUD-om Kloštra u Makedoniji gdje su nas dočekali visoki dužnosnici i također nas upoznali sa željom za bratimljenjem i suradnjom na kulturnom planu.

Na Komisiji za dodjelu javnih priznanja i suradnju sa JLP (R) S RH I DRUGIH DRŽAVA isti smo razmotrili i uputili JUO OKI na daljnje postupanje.

Zamjenik predsjednika OV, Branko Šafran čestita učenicima i učiteljima Dan škole.

Sjednica vijeća u 17,40 završava sa radom

Zapisničar: Zamjenik predsjednika OV OKI:

Lidija Zubatović Branko Šafran